Беседа:Лицата на мрака

message: Защо се премахват връзките към другоезичните уикипедии, когато няма българска страница в уикипедия за тях?
Румене, защо трябваше да се премахнат връзките към англоезичната уикипедия, където има информация за филма (и, мисля, за тв адаптацията)?
Mishoni1 (беседа) 11:09, 16 януари 2021 (UTC)
replies: text: Ето така се прави  --Yupyuphello (беседа) 12:14, 16 януари 2021 (UTC)

text: Защото не се допускат външни препратки в текста към другите езикови части. Затова си има У:МЕП, съответно статия на друг език. --Rumensz (беседа) 12:22, 16 януари 2021 (UTC)

text: Mishoni1, по принцип е добре да се избягват препратки към Уикипедиите на други езици защото така ако в бъдеще някой напише статия на български препратките няма да сочат към нея а към другите Уикипедии. Малко е спорно дали в такъв случай е по-добре да оставим препратка към несъществуваща страница т.нар. „червена препратка“ заради цвета в който се появяват. Някои ги харесват, други не. Многото червени препратки загрозяват текста, но от друга страна пък мотивират да напишеш съответната липсваща статия. Моето лично правило е да поставям червени препратки когато смятам, че даденото нещо трябва да има статия и да слагам обикновен текст когато е малко вероятно да има достатъчна значимост. И в двата случая обаче категорично предпочитам да няма препратки към други езици в текста.

text: Това не е твърдо правило както изглежда от написаното от Rumensz. Съществуваща функционалност е и има изолирани случаи в които има смисъл да се използва например непреводими понятия или такива с многозначен превод.  -- Сале (беседа) 12:26, 16 януари 2021 (UTC)

text: Линковете към англоезичните страници бяха във текста на френски. Явно е въпрос на предпочитание, а не на твърда политика. Mishoni1 (беседа) 12:29, 16 януари 2021 (UTC)
replies: text: : Mishoni1, твърдите политики по принцип ги избягваме :) Основният принцип е да се търси консенсус а не да се налагат строги правила. У:НЕЕ -- Сале (беседа) 12:36, 16 януари 2021 (UTC)
replies: text: :: Това винаги е било Правило, дори и да не записано. Тази езикова част на Уикипедия е на български език, затова се правят препратки към статии на български език. А не да заблуждаваме и да пращаме читателя към друг език. Той, ако желае, ще види статията на другия език и нейните препратки. --Rumensz (беседа) 12:49, 16 януари 2021 (UTC)
thread_title:  Други Уикипедии 

message: Точно какви източници търсите за сюжет на книга, която е художествена литература? Mishoni1 (беседа) 18:21, 18 януари 2021 (UTC)
replies: text: Благонадеждни. Моля, да не премахвате шаблона, докато не се появи поне 1 такъв източник.--Rebelheartous (беседа) 22:57, 19 януари 2021 (UTC)
replies: text: :  Има линк към произведението в цифров вид в Моята библиотека, можете сам/а да проверите доколко статията съответства на книгата. Тоест има един надежден източник. Моля, махнете шаблона. Mishoni1 (беседа) 06:25, 20 януари 2021 (UTC)
replies: text: :: Това е външна препратка. За да премахнем шаблона, трябва да има източник вътре в текста. Добавете един.--Rebelheartous (беседа) 10:38, 20 януари 2021 (UTC)
replies: text: :::  Ще Ви кажа няколко неща: 1) Това, което изисквате и цитирате, се отнася за статии, които имат документален/научен характер, а тази статия е за сюжета на художествен роман. 2) В оригиналния текст на страницата на френски в Уикипедия няма "благонадеждни връзки", тъй като явно французите и френските редактори/администратори разбират добре разликата между документалистика/наука и художествено повествование. 3) Не ми пречи абсурдният шаблон да си стои, стига наличието му да не доведе до сваляне на статията. Mishoni1 (беседа) 14:31, 20 януари 2021 (UTC)
replies: text: :::: Значи този Шаблон:Без конкретни източници го поставям в хиляди статии без източници и, повярвайте, те са от най-различни сфери на познанието – от криминални романи до фолк певици и футболисти. Виждам, че отскоро редактирате тук или поне отскоро с това потребителско име. Сигурно заради това ви се струва странно поставянето на шаблона. Но няма причина да смятате така – това е нормален шаблон за поддръжка.

text: :::: Добавих твърдение от статията за доказване. Търсим източник, че това издателство е издало романа.--Rebelheartous (беседа) 23:20, 20 януари 2021 (UTC)
replies: text: :::::  Източник за издателството е отново страницата на книгата в "Моята библиотека" (https://chitanka.info/text/2422-litsata-na-mraka). Все книгата не е описана в "Библиоман", но дори да я имаше, през 1992 г. ISBN все още не се ползваше за книги, издадени в България. Между другото, защо да се ограничаваме да поставяме източник само за издателството? Можем да търсим източник и дали годината на издаване е посочената, дали преводачът е посоченият, дали авторите са посочените и изобщо да искаме източник за всеки факт, посочен без източник в карето за описание на книгата... ;)Mishoni1 (беседа) 04:12, 21 януари 2021 (UTC)
replies: text: ::::::   добàви източник, махам шаблона. :) Mishoni1 (беседа) 15:24, 22 януари 2021 (UTC)
replies: text: ::::::: Можем, да, идеята беше да видиш къде може да се постави. Източникът ти е супер.--Rebelheartous (беседа) 12:55, 23 януари 2021 (UTC)
thread_title:  Източници